Α.Ο. Σπόρτιγκ Τρικάλων

Ο **Αθλητικός Όμιλος Σπόρτιγκ Τρικάλων** ήταν ελληνικό αθλητικό σωματείο στα Τρίκαλα, στον ομώνυμο νομό. Τα χρώματα του ήταν το πράσινο και το λευκό. Διατηρούσε τμήματα ανδρικής καλαθοσφαίρισης όλων των ηλικιακών βαθμίδων. Διαλύθηκε το 1999 όταν και συγχωνεύτηκε. Ο Σπόρτιγκ θεωρήθηκε από τους πρωτοπόρους του τρικαλινού μπάσκετ.

## Ιστορικό
### Ίδρυση
Η ιδέα για τη δημιουργία του συλλόγου ως Α.Ο. Σπόρτιγκ Τρικάλων υπήρχε από ντόπιους φιλάθλους. Επιλέχθηκε το όνομα λόγω θαυμασμού προς το πολίτικο σωματείο Α.Ο. Σπόρτιγκ Αθηνών που αποτελούσε μια απο τις ισχυρότερες ομάδες μπάσκετ εκείνη την εποχή. Δεν επιλέχθηκαν όμως τα χρώματά του (κόκκινο και μπλε), αλλά το πράσινο και το λευκό.

### Δεκαετία 1970
Την δεκαετία του 1970 το μπάσκετ ουσιαστικά έκανε τα πρώτα του βήματα στα Τρίκαλα. Ο Σπόρτιγκ ξεκίνησε με έδρα το ανοιχτό στο στο Εθνικό Στάδιο. Την σεζόν 1972-73 ο Σπόρτιγκ με προπονητή τον Τζαφλέρη είχε το εξής ρόστερ: Ράρρας, Κυριάκης, Αμπράζης, Καρανίκας, Γιαννής, Ρεπούσης, Μπαταγιάννης, Σταφυλάς, Χιώτης, Πάπαρης. Την σεζόν 1973-74 προπονητής ήταν ο Καλλιάρας που ανανέωσε την ομάδα που είχε ως ρόστερ: Τίκος, Γιαννής, Τρίχας, Καρανίκας, Κυριάκης, Ράρρας, Πάπαρης, Οικονόμου, Γαζέτας, Καλαμάρας, Παπαχρήστος, Φασούλκας

Την σεζόν 1975-76 ο Σπόρτιγκ αγωνίστηκε στην εναρκτήρια σεζόν του Κυπέλλου Ελλάδας όπου μετά από δύο προκρίσεις (απέκλεισε και τον συμπολίτη Ίκαρο) αποκλείστηκε από τον ΠΑΟΔ. Την σεζόν 1976-77 ο Σπόρτιγκ αγωνίστηκε στην δεύτερη σεζόν του Κυπέλλου Ελλάδας νικώντας αρχικά τον ΠΑΟΔ, αλλά έπειτα αποκλείστηκε από την Μακαμπή Θεσ. με ήττα στο Εθνικό Στάδιο. Εκείνη την εποχή το ροστερ του συλλόγου με προπονητή τον Γιάννη Τίκο, αποτελούσαν οι: Βαγγέλης Πουλιανίτης, Θανάσης Πελίγκος, Αργύρης Σταμούλης, Παναγιώτης Σαπουνάς, Γιάννης Καραδήμος, Βασίλης Πρεμέτης, Φάνης Τίκος, Θεόδωρος Αλευράς, Στέφανος Σταμούλης, Αλέκος Μπαλωμένος. 

Την περίοδο 1978-79 στο ανοικτό γήπεδο μπάσκετ του Εθνικού Σταδίου Τρικάλων, έδωσε φιλικό παιχνίδι κόντρ στην Εθνική Ενόπλων η οποία είχε ρόστερ παικτών που έπαιζαν τότε στην Α' Εθνική (Βασίλης Ζέρβας, Βασίλης Γκούμας (Πανελλήνιος), Παναγιώτης Σαπουνάς, Διαμαντής Σκόνδρας (Άρης), Αργύρης Σταμούλης, Κώστας Μίσσας (Πανιώνιος), Βασίλης Τσιπώρης, Δημήτρης Φωσσές (Πανιώνιος), Αλέκος Μπαλωμένος, Τάκης Κορωναίος (ΠΑΟ)).

### Δεκαετία 1980 και Β' Εθνική
Ο Σπόρτιγκ αγωνίστηκε στο πρώτο πρωτάθλημα της ΕΣΚΑΘ την σεζόν 1981-82 ενώ πλέον μετακόμισε στο κλειστό γυμναστήριο της Μπάρας στις αρχές του 1980. Στα μέσα της δεκαετίας του '80 ο Σπόρτιγκ αγωνιζόταν στην Β’ Εθνική έχοντας ως ρόστερ: Μπαλωμένος, Στ. Σταμούλης, Τσιώλης, Πρεμέτης, Μπλέτσας, Καραδήμος, Γιαννούλης, Πουλιανίτης, Ζέρβας, Αργ. Σταμούλης. Προπονητής στη Β' Εθνική ήταν σταθερά ο Γιάννης Τίκος. Είχε προηγηθεί η άνοδος το 1984 ως δεύτερος της Α1 ΕΣΚΑΘ πίσω από την Ε.Α. Λάρισας. Το 1986 όμως υποβιβάστηκε.

### Δεκαετία 1990
Το 1991 ο Σπόρτιγκ κατέκτησε τον τιτλο στην Α1 ΕΣΚΑΘ και ανέβηκε στην Γ' Εθνική. Υποβιβάστηκε όμως, αλλά επέστρεψε την σεζόν 1995-96 και αγωνίστηκε για 4 σεζόν ανελλιπώς. Η σεζόν 1998-99 ηταν η τελευταία του στο Πρωτάθλημα Γ' εθνικής κατηγορίας, αφού συγχωνεύτηκε με τον Δαναό, για να δημιουργήσουν τον σύλλογο Α.Σ. Τρίκαλα 2000 (Trikala 2000 B.C.).

### Αξιόλογοι προπονητές
* Γιάννης Τίκος

### Αξιόλογοι παίκτες
Οι Καραδήμος, Πρεμέτης και Πουλιανίτης αγωνίστηκαν και στην Α1. Αναλυτικά:

* Βαγγέλης Πουλιανίτης
* Αργύρης Σταμούλης
* Αθανάσιος Λούκας
* Παναγιώτης Σαπουνάς 
* Βασίλης Πρεμέτης
* Γιάννης Καραδήμος

## Τμήμα καλαθοσφαίρισης γυναικών
Ο Σπόρτιγκ είχε και τμήμα γυναικών που επαιζε στο πρωτάθλημα της ΕΣΚΑΘ. Το ρόστερ το 1982-83 με πρόεδρο το Βασίλη Λιάγκα ήταν: Μπένια, Μαραγκού, Φλώρου Πένυ, Καραγιάννη, Μιχαήλ, Κόκκαλη, Πλεξίδα, Παπαγεωργίου, Πλιάτσικα, Φλώρου Έφη. Προπονητής ήταν ο Γιάννης Τίκος της ανδρικής.

## Τίτλοι - διακρίσεις
**Ανδρών**
*Πρωταθλητής A1 ΕΣΚΑΘ: 
**1990-91, 1994-85
**Δευτεραθλητής: 1983-84  
*Σεζόν στη Β΄ εθνική κατηγορία:
**1984-85, 1985-86

## Έδρα
Είχε ως έδρα αρχικά το ανοιχτό γήπεδο στο Εθνικό Στάδιο Τρικάλων. Μετά το κλειστό γυμναστήριο της Μπάρας ως το 1999.

## Παραπομπές


## Εξωτερικοί σύνδεσμοι

*ΣΠΟΡΤΙΓΚ ΤΡΙΚΑΛΩΝ - Ε.Α. ΛΑΡΙΣΑΣ 1983-1984 ΠΡΩΤΑΘΛΗΜΑ Α' ΕΣΚΑΘ  youtube.com

Κατηγορία:Αθλητικοί σύλλογοι Τρικάλων
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις αθλητικών συλλόγων το 1970
Κατηγορία:Ιδρύσεις ομάδων καλαθοσφαίρισης το 1970